
Parlamentul  României

Camera  Deputaţilor
Comisia pentru sănătate  şi familie
    Nr. 28 /276/ 18 noiembrie 2010                                   
BIROULUI PERMANENT 

AL

CAMEREI DEPUTAŢILOR,

Vă înaintăm raportul asupra proiectului de Lege pentru completarea art.16 din Legea nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice (PL-x 507/2010),  adoptat de Senat în şedinţa din 15 septembrie 2010, în calitate de primă Cameră sesizată şi  trimis comisiei pentru examinare în fond, Camera Deputaţilor fiind Cameră decizională.

La întocmirea raportului, Comisia a avut în vedere avizul Consiliului Legislativ nr.299/26.03.2010, punctul de vedere al Guvernului nr. 1396 din 31.05.2010, precum şi  punctul de vedere al Ministerului Sănătăţii nr.69040 din 15.11.2010.

În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                                                                                     Nr. 28/ 276 /18 noiembrie 2010

R A P O R T

asupra proiectului de Lege pentru completarea art.16 din Legea nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice (PL-x 507/2010)

 1. Cu adresa nr. PLx 507 din 9 noiembrie 2010 Comisia pentru sănătate şi familie a fost sesizată cu dezbaterea proiectului de Lege pentru completarea art.16 din Legea nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice (PL-x 507/2010), adoptat de Senat în şedinţa din 15 septembrie 2010, în calitate de primă Cameră sesizată şi  trimis comisiei pentru examinare în fond, Camera Deputaţilor fiind Cameră decizională
La întocmirea raportului, Comisia a avut în vedere avizul Consiliului Legislativ nr.299/26.03.2010, punctul de vedere al Guvernului nr.1396 din 31.05.2010,  precum şi punctul de vedere al Ministerului Sănătăţii nr.69040 din 15.11.2010.
 
2. În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată. Iniţiativa legislativă menţionată creează condiţiile îmbunătăţirii donării de sînge prin descentralizarea acordării de facilităţi fiscale de către autorităţile administraţiei publice locale.
3. Comisia pentru sănătate şi familie a dezbătut proiectul de lege menţionat în şedinţa din 16 noiembrie 2010. La şedinţa comisiei au participat 15 deputaţi din cei  18 membri ai comisiei. La şedinţa comisiei a participat din partea Ministerului Sănătăţii domnul secretar de stat Cristian Anton Irimie. Raportul comisiei a fost adoptat cu 6 voturi pentru, 3  împotrivă şi 2 abţineri.

4. În urma dezbaterilor, Comisia pentru sănătate şi familie propune plenului Camerei Deputaţilor adoptarea proiectului de Lege pentru completarea art.16 din Legea nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice (PL-x 507/2010), cu amendamentele prevăzute în anexă.

I. Amendamente admise

	Nr. crt.
	Text iniţiativă legislativă
	Text propus de Comisie

(autorul amendamentului)
	Motivarea

amendamentelor propuse



	0
	1
	2
	3

	1.
	Titlul Legii

Lege pentru completarea art.16 din Legea nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice


	Nemodificat.
	

	 2.
	Articol unic.- La articolul 16 din Legea nr.282/2005 privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice, publicată în Monitorul Oficial al României, Partea I, nr.915 din 13 octombrie 2005, cu modificările şi completările ulterioare, după alineatul (4) se introduce un nou alineat, alin.(5), cu următorul cuprins:

	Nemodificat
	

	3.
	„(5) Consiliile locale şi judeţene pot acorda şi alte facilităţi donatorilor de sânge care au domiciliul pe teritoriul unităţii administrativ-teritoriale respective. Aceste facilităţi se vor stabili prin hotărâre a consiliului local, respectiv, judeţean şi vor fi suportate din bugetul unităţii administrativ-teritoriale.”


	„(5) Consiliile locale, consiliile judeţene sau Consiliul General al Municipiului Bucureşti pot acorda şi alte facilităţi donatorilor de sânge care au domiciliul pe teritoriul unităţii administrativ-teritoriale respective. Aceste facilităţi se vor stabili prin hotărâre a consiliului local, consiliului judeţean sau, respectiv, a Consiliului General al Municipiului Bucureşti şi vor fi suportate din bugetul unităţii administrativ-teritoriale.”

Autori: Comisia pentru sănătate şi familie şi Ministerul Sănătăţii.
	Pentru o exprimare corectă şi completă.


În urma dezbaterilor, nu au fost înregistrate amendamente respinse.

PREŞEDINTE,

RODICA NASSAR


Întocmit, 


Consilier Danciu Florin

